英超早場 紐卡素熱刺火力大比併
2024年04月13日 13:02
東網電視
更多新聞短片
英超紐卡素主場對熱刺。
英超早場大戰,有「喜鵲」紐卡素主場對熱刺嘅火力對決。熱刺上輪成功重返前4位置,為保歐聯參賽資格,餘下每仗都當決賽咁搏到盡;回勇嘅「喜鵲」亦想搶奪歐洲賽席位,兩隊踢法進取兼戰意高昂,今場勢必全力駁火,大有機會演入球騷,3.5球入球大放心捧場。(Now 621及611周六晚7時30分直播)
紐卡素今季長期受傷患困擾,不過多位核心復出後成績有明顯好轉,近3場聯賽2勝1和,瑞典射手阿歷山大伊沙克近期腳風極順,近3仗入3球,將會成為熱刺心腹大患。紐卡素近5場主場入14球,喺聖占士公園球場凌厲氣勢下,球員踢得特別主動,今仗可望乘勇繼續搶攻。
另邊廂,熱刺踢法同樣極具侵略性,澳洲籍領隊普斯迪高路堅持主攻踢法,要求球員喺任何環境都要逼搶同進攻,冒險嘅戰術令入波多之餘,失球亦都唔少,對上6場聯賽作客入11球失12球,製造唔少大手交易賽果。「全攻型」嘅熱刺近年對親紐卡素例必踢得燦爛,近6次交手5次總入球開4球或以上,上季作客聖占士公園就曾慘輸1比6,今季首循環主場就贏番4比1,鬥攻係兩隊特性,再開3.5球入球大機會極濃。
更多賠率: